**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Дванаесте посебне сједнице Народне скупштине Републике Српске,**

**одржане 29. марта 2024. године**

Дванаеста посебна сједница Народне скупштине Републике Српске одржана је 29. марта 2024. године у Бањој Луци.

Предсједник Народне скупштине Републике Српске др Ненад Стевандић (у даљем тексту предсједник) отворио је Дванаесту посебну сједницу и констатовао да постоји кворум за рад, те да су одсуство са сједнице најавили народни посланици: Ацо Станишић, Зоран Кокановић, Милан Милаковић, Славенко Ристић, Ненад Лаловић, Александра Ступар Радић, Диана Чекић, Жељко Дубравац, Синиша Мијатовић, Амир Хуртић, Петко Ранкић, Мирсад Дуратовић, Рамиз Салкић, Небојша Дринић, Недељко Гламочак, Мирна Савић Бањац, Игор Црнадак, Тања Вукомановић, Милка Савић, Саша Грбић и Андреа Гајић.

На почетку сједнице предсједник је обавијестио присутне да ће се радити док се не исцрпи дневни ред Дванаесте посебне сједнице Народне скупштине Републике Српске, а да ће ***дан за гласање***бити по окончању расправе о предложеној тачки дневног реда.

На основу члана 170 и 171 Пословника Народне скупштине Републике Српске (у даљем тексту Пословник) сједница је заказана на захтјев народних посланика.

Посланици су усвојили

**ДНЕВНИ РЕД**

1. **Нацрт изборног закона Републике Српске – приједлог народних посланика**

***са*** (присутно 60, гласало 56) ***45 гласова за, ниједним против и 11 посланика се уздржало од гласања.***

**Ад – 1: Нацрт изборног закона Републике Српске – приједлог народних посланика.**

Уводно излагање поднио је Игор Жунић, народни посланик.

У посланичкој расправи, учествовали су: Небојша Вукановић, Милорад Додик, предсједник Републике Српске, Радован Вишковић, предсједник Владе Републике Српске, Жељка Цвијановић, српски члан Предсједништва БиХ из Републике Српске; Миланко Михајилица, Радислав Дончић, Загорка Граховац и Вукота Говедарица.

Криви навод или реплику, имали су: Загорка Граховац, Маја Драгојевић Стојић и Небојша Вукановић.

Повреду Пословника пријавио је Небојша Вукановић *(члан 139 – присутно 60, гласало 13 – 12 гласова за, ниједан против и 1 посланик се уздржао од гласања; (члан 140 – присутно 61, гласало 13 – 12 гласова за, једним против и ниједан посланик се није уздржао од гласања).*

Клуб посланика СНСД је предложио закључак о јавној расправи.

Закључена је расправа.

Завршну ријеч поднио је Игор Жунић, народни посланик.

*У* ***дану за гласање***,29. марта 2024. године*,* своје одсуство најавили су народни посланици: Ацо Станишић, Зоран Кокановић, Милан Милаковић, Славенко Ристић, Ненад Лаловић, Александра Ступар Радић, Диана Чекић, Жељко Дубравац, Синиша Мијатовић, Амир Хуртић, Петко Ранкић, Мирсад Дуратовић, Рамиз Салкић, Небојша Дринић, Недељко Гламочак, Мирна Савић Бањац, Игор Црнадак, Тања Вукомановић, Милка Савић, Саша Грбић и Андреа Гајић.

**Ад – 1: Нацрт изборног закона Републике Српске – приједлог народних посланика**

Посланици су се изјаснили о Нацрту закона и закључку о јавној расправи.

**Нацрт изборног закона Републике Српске** ***усвојен је са*** (присутно 57, гласало 52) ***45 гласова за, ниједним против и 7 посланика се уздржало од гласања.***

Закључак о јавној расправи ***усвојен је са*** (присутно 57, гласало 53) ***46 гласова за, ниједним против и 7 посланика се уздржало од гласања.***

Предсједник је закључио Дванаесту посебну сједницу Народне скупштине Републике Српске.

У складу са чланом 174 став 10 Пословника саставни дио овог записника је стенограм од 46 страна, тонски и видео-запис Дванаесте посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***